JAKSO SISÄLTÄÄ SYÖMISHÄIRIÖN KUVAUKSIA, JOTKA VOIVAT JÄRKYTTÄÄ.
LISÄTIETOA SYÖMISHÄIRIÖISTÄ ON MM. OSOITTEESSA WWW.WANNATALKABOUTIT.COM
NETFLIX-ALKUPERÄISSARJA
Kiitos, kamu.
Valmiina harjoituksiin. Kaikki hiljaa.
HELMIKUUN 26. PÄIVÄ 1983
Bob Hawke, jos voitatte ensi viikon vaalit, kuten gallupit ennustavat,
ensimmäisiä virallisia tehtäviänne on toivottaa tervetulleiksi prinssi Charles,
Walesin prinsessa ja nuori prinssi William.
Saako ajatus teidät innostumaan?
En pidä tehtävää tärkeimpänä virkani alkumetreillä.
Mutta ovathan he tulossa.
Olen tavannut Charlesin useita kertoja. Hän on mielestäni -
mukava nuorimies.
Haluaisitteko hänestä Australian kuninkaan?
En usko,
että puhumme kuninkaista tai monarkiasta enää pitkään täällä Australiassa.
Ne ajat ovat jo ohi. Olemme kypsyneet maana.
Totta.
Tiedätte kantani tähän. Ei se ole salaisuus.
Kunnioitan ja ihailen kuningatarta valtavasti.
Haluan vain valtionpään,
joka edustaa Australian arvoja ja perinteitä.
Jonkun, joka näyttää ja kuulostaa meiltä ja joka ajattelee kuin me.
Verrattuna mihin? -Yhteen heistä. Engelsmanniin.
Toisella puolella maailmaa asuvaan ulkomaalaiseen, jota ei ole äänestetty.
Hyvistä aikomuksista huolimatta puhutaan eri lajista.
Ei sikaakaan panna rotukarjan vartijaksi,
vaikka neuleasu ja helmet sitä pukisivatkin.
Majesteetti.
Australian vaalitulokset.
Hyviä vai huonoja uutisia? -Hawke voitti äänivyöryllä.
Hänkö halusi päästä meistä? -Hän.
Karski ammattiliiton neuvottelija ja oluenjuonnin maailmanennätyksen haltija.
1,5 litraa alea metrilasista alle 11 sekuntiin.
En ymmärrä sanaakaan, mutta vaikutuin. -Iso määrä olutta hyvin nopeasti.
Hän on raivoraitis nykyään. -Se lienee helpotus kaikille.
Etenkin rouva Hawkelle. Onko sellaista? -On. Hazel.
Eli "pähkinäpensas". Outo nimi lapselle.
Kasvaa vieläpä pohjoisella pallonpuoliskolla.
Kaipa tämä luo heille paineita. -Kenelle?
Walesin prinssille ja prinsessalle heidän matkallaan.
Mahtavatko he pärjätä? Huhuja ei saisi kuunnella,
mutta näin hiljan prinsessa Margaretin.
Kensingtonin palatsin juorukellot ovat huolissaan.
Emme kuuntele juoruja. -Minä en muuta kuuntelekaan.
Kyse on Walesin prinsessasta.
Hänen on ilmeisesti vaikea pärjätä.
Hän kärsii avioliitossaan.
Lisäksi,
jos huhuihin voi uskoa,
hän tekee asioita itselleen.
Mitä asioita?
Onnettomat ihmiset käyttäytyvät oudosti.
Hän vaati vauvaa mukaan kiertueelle.
Miksi? -Vakauttavaksi tekijäksi.
Milloin vauva on muka vakauttanut yhtään mitään?
Emme ottaneet lapsia mukaan.
Australian-matkamme ajan vuonna 1954 he olivat viisi kuukautta kotona.
Onkohan sillä ollut seurauksensa? -Mihin? Kiertue oli menestys.
Pyydän Charlesia ja Dianaa tapaamiseen.
Kiertue on liian tärkeä.
Tiedättekö jutun venäläisestä karhunmetsästäjästä?
Rouva Parker Bowles tietää sen jo.
Hän voikin auttaa kertomaan sen. -Hyvä on.
Karhunmetsästäjä lähtee syvälle Siperiaan. Äkkiä hän näkee…
Valtavan karhun.
Metsästäjä kohottaa aseensa.
Hän ampuu. Karhu katoaa näkyvistä. "Osuin", metsästäjä ajattelee.
Sitten häntä koputetaan olkapäähän. Hän näkee karhun, joka sanoo…
"Minuahan ei ammuta rangaistuksetta.
Saat valita. Revin sinut kappaleiksi ja syön suihini heti, tai…"
"…tai lasket housusi, kumarrut ja annat minun tehdä mitä mielin."
Metsästäjä laskee housunsa, ja karhu panee pahintaan.
Jälkeenpäin metsästäjä ontuu kaupunkiin…
…jokseenkin länkisäärisenä.
Hän ostaa isomman aseen ja palaa metsään.
Ennen pitkää hän näkee karhun taas.
Hän kohottaa aseensa ja ampuu.
Kun savu hälvenee… -Karhua ei näy missään.
"Osuinpas", metsästäjä miettii.
Vaan hetkeä myöhemmin, hänen olkaansa koputetaan taas. Karhu sanoo…
"Osaat tämän jo."
Kun karhu on pannut pahintaan, metsästäjä lähtee hakemaan vielä isompaa asetta.
Sinkoa. -Aivan.
Hän palaa metsään, näkee karhun, tähtää ja ampuu.
Kun savu hälvenee,
metsästäjä näkee karhun vieressään.
Karhu sanoo…
"Metsästys ei taida olla syy tähän."
Haluan toivottaa molemmille onnea. Pyysin sir Sonnyn seuraamme -
painottamaan matkan tärkeyttä.
Kiitos.
Australiahan on kansainyhteisön tärkeimpiä ja vaikutusvaltaisimpia jäseniä.
Jos se päättää vaatia itsenäisyyttä,
muutkin maat voivat kaatua kuin dominopalikat.
Ette muista tätä, mutta mekin kiersimme Australiaa ja Uutta-Seelantia vuonna 1954.
Matka oli pitkä, kuuma ja vaivalloinen.
Teimme silti yhteistyötä. -Olimme tiimi.
Kiertue ei minusta ollut menestys vain poliittisesti.
Se -
lähensi meitä.
Aviomiehenä ja vaimona -
toivomme teille samaa.
Kas niin.
Ei hätää. Äiti on tässä. Hampaat puhkeavat. Toitko tipat?
Hän rauhoittuu koneessa. -Diana.
AUSTRALIAN KUNINKAALLISET ILMAVOIMAT
Ayers Rock on vuorossa 23. päivänä -
ja Sydney 28. päivänä
ennen Brisbanea, Tasmaniaa ja Canberraa,
missä tapaatte pääministerin ja tämän vaimon.
Sieltä kiertue siirtyy Uuteen-Seelantiin. -Matkustamista on paljon. Vauva kärsii.
Ehkä juuri siksi vauvaa ei alun perin pitänytkään ottaa mukaan kiertueelle.
Tein alusta asti selväksi, etten tule ilman häntä.
Se hyväksyttiin. Kiveen kirjoitettujen suunnitelmien muuttaminen on kovaa työtä.
Nyt olette erossa kuuden viikon sijaan vain… Miten pitkään?
Ensimmäiset kaksi viikkoa. -Mitä?
Kiertueen ollessa raskaimmillaan. -Mihin William menee?
Woomargamaan. -Mihin?
Lammastilalle Uuteen Etelä-Walesiin. -Kuka tämän oikein keksi?
Minä. -Onko teillä lapsia?
Ei ole. -Enpä yllättynyt yhtään.
Diana. -Tulkaa mukaani.
Olkaa hyvä.
Mitä näette?
Hänen Kuninkaallisen Korkeutensa.
Ette voi nähdä titteliä.
Mietitäänpä. Näen poikavauvan. -Hereillä vai unessa?
Hereillä. -Hiljainen vai äänekäs?
Hiljainen. -Vihainen vai rauhallinen?
Rauhallinen. -Ruma vai kaunis?
Ei kysymystä tarvitse pelätä.
Onko lapsi ruma? -Ei ole.
Voimmeko sopia, että lapsi on ruman vastakohta eli kaunis.
Minulla on kiire. Mikä idea tässä on? -Tämä lapsi ei ole vain kaunis.
Hän on kaikin tavoin täydellinen.
Miksi siis oletatte, että jättäisin hänet hetkeksikään? Saati viikoiksi.
Avioiduitte Walesin prinssin kanssa. Se on palvelus kruunulle ja maallenne.
Teitte sen tietoisena velvollisuuksista. Olette Walesin prinsessa.
Suurin palvelus, jonka voin prinsessana kruunulle tehdä,
ei ole se, että seuraan prinssiä kuin lempeä pikkuvaimo tai hymyilevä nukke,
vaan se, että olen äiti, joka on läsnä.
Kasvatan pojan toivoen, että hänestä tulee kuningas, jossa on ripaus inhimillisyyttä.
Luoja tietää, ettei hän opi sitä hoviherroiltaan.
Äiti on tässä.
Uusi-Seelanti. -Niin.
Tervetuloa Alice Springsiin. Kuukauden sademäärä viikossa.
Päivää. Charles, mukava nimi.
Erinomaista. Hauska tavata.
Päivää. Mukava tavata.
Hän on huonolla tuulella.
Diana. -Pärjäätkö hänen kanssaan?
Diana, ala tulla. Meidän pitää lähteä.
Täällä satoi siis kuukauden sademäärä viikossa.
Meillä Britanniassa sitä sanotaan kesäksi.
Vakavasti puhuen olemme vaimoni kanssa erittäin iloisia vierailusta.
Kysymys prinsessalle. Mitä kiertueen osuutta odotatte eniten?
Voi jukra.
Niitä on paljon.
Sydneyssä odottavat upeat tanssiaiset.
Ja…
Kasvitieteellinen puutarha.
Käymme Sydneyn kasvitieteellisessä puutarhassa.
Hyvä luoja.
Sitten menemme huviristeilylle jollekin joelle.
Käymme myös Ayers Dockissa.
Rockissa! -Ayers Rockissa.
Kuulinko oikein? -Hyvänen aika sentään.
Ihan totta.
Miten kommentoitte matkan hintaa, kun Australia kärsii äärioloista?
Eikö rahoilla voisi auttaa uhreja? -Se ei ikävä kyllä ole alaani.
Hän on hyvä tanssiaisten suhteen.
Ayers Rock, tai "Ayers Dock"…
Canberran-vierailulle on suunniteltu mielenosoituksia.
Matkan kulut nostattavat vastustusta.
Ehkä hetki on koittanut.
Ensimmäinen laivue saapui Sydney Coveen 1788.
Kruunu on alistanut meitä kaksi pitkää vuosisataa,
emmekä vieläkään saa katkaistua napanuoraa ja seistyä omilla jaloillamme.
Miksemme?
Tähän mennessä ei ole tullut viimeistä pisaraa,
jolloin sanomme: "Nyt riittää."
Mutta -
nyt lyön vaikka vetoa, että tuo pokaalikorvainen puupää -
saa maljan vuotamaan yli.
Australia vapautuu -
lopullisesti.
Siinä kaikki tältä erää. Kiitos kaikille. -Kiitos.
Kiitos.
Vieraanvarainen Perth. Tuore, valpas ja auringon ahavoima.
Huomisen australialaiskaupunki.
Sieltä Queenslandiin, joka on nimetty toisen suuren kuningattaren mukaan.
Ja ystävälliseen sekä rentoon Brisbaneen.
Mitä katsot?
Australiaa vuonna 1954. Halusin muistella.
Se oli yksi menestystarinoistasi. -Niinpä.
Muistatko, miten kuuma siellä oli? -Muistan. Yöllä ei saanut nukuttua.
Ei niin.
Katso noita väkimääriä.
Kansainyhteisön johtaja ja uskon puolustaja.
Yli miljoona henkeä… -Tuli katsomaan kaunista kuningatartaan.
Nyt vanhasta kääkästä halutaan eroon. -Olet kokenut ja kypsä.
Siksi sinun olisi pitänyt lähteä itse B-tiimin sijaan.
Kiertue on alusta asti ollut Charlesin.
Walesin prinssin on aloitettava joskus. -Sitten ennemmin Bahama tai Seychellit.
Jotkin maat ovat liian tärkeitä sijaisnäyttelijälle.
…elävä symboli kansan ja kruunun yhteydestä.
Kansakunta odottaa.
Täällä näin. -Katsokaa kameraan.
Yrittäkää mennä mahdollisimman lähekkäin. Juuri noin. Hienoa.
Leveä hymy, kiitos. -Heiluttakaa australialaisille.
Menettekö huipulle tänään?
Charles.
En pysty.
Kuumuus.
Minua huimaa.
Minun täytyy päästä istumaan. -Etkö voi ryhdistäytyä?
Tarvitsetteko vettä? Onko kaikki hyvin?
Onko helle liikaa? -Voitteko hyvin?
Tässä vaiheessa prinsessalla oli vaikeaa.
Ehkä englantilainen ruusu kuihtuu auringossa.
Säälittävää.
Hän on säälittävä.
Kiertueen pitää mennä täysin nappiin,
mutta hän on liian heikko ja herkkä.
Helpoimmatkin tehtävät ovat liikaa, ja hän tuottaa pettymyksen joka käänteessä.
Miten selviän kuusi viikkoa ilman sinua? -Soittamalla minulle joka päivä.
Antamalla minun piristää.
Se menee loistavasti.
Kaipaan sinua valtavasti, kultaseni. Sinun kypsyyttäsi.
Jos Dianalla olisi hitunen luonteenlujuutta, jota näen sinussa usein…
Muuttakaa suunnitelmia. -Hyvä luoja. Mitä nyt?
Ymmärrättekö? -Tämä ei lopu koskaan.
Soitan myöhemmin.
Moni asia muuttuisi. Poliisi, koulut… -Se ei kiinnosta minua vähääkään.
Tämä on sietämätöntä. -Mikä?
En edes oleta, että sinä ymmärrät.
Haluan vain sinne, minne poikani on viety.
Woomargama on maan toisella puolella.
Selitin kyllä, että tärkeä kiertue on viidennessä päivässä -
ja että tätä on suunniteltu vuosia. Mitään ei muuteta noin vain.
Vastasin tuolle… -Hänellä on nimi.
…että jos minun oletetaan jatkavan kiertuetta, haluan nähdä poikani ensin.
Meidän poikamme.
Hei. -Teidän Kuninkaallinen Korkeutenne.
William.
Kiitos. Onko hän voinut hyvin?
Oikein hyvin. -Hei, kulta.
Hei. Mitä kuuluu?
Minulla oli sinua ikävä.
Haluatko isän syliin?
Kummalta hän näyttää enemmän? Onko hänellä lempileluja?
Tuleeko hän Spenceriin vai Windsoriin?
Ei hassumpaa tulevalta kuninkaalta. -Kuningas ja perillinen.
Pieni esiintyjä.
Tule isin luo.
Hän pärjää hyvin.
Kas niin. Sulje silmäsi.
Nukahtiko hän?
Nukahti. Viimein.
Esiintyminen uuvutti hänet.
Hän on tähti.
Kaatuilee ja törmäilee kaikkeen. -Törmäilijä.
Minitornado.
Syötkö? Saamme -
aika mielikuvituksetonta ruokaa. Lammastilalla tarjotaan paimenen piirasta.
En ole nälkäinen.
Mitä?
Haluaisin jutella. Olen miettinyt.
Mitä?
Meitä.
Minäkin haluaisin jutella.
Haluatko aloittaa?
Olisihan se vaihtelua. -Miten niin?
Sinä aloitat aina. -Pötypuhetta.
Olet Walesin prinssi. Syntyjään ensimmäinen.
Tajuatko yhtään, miten paha tilanteeni on?
En ole sokea.
Näen, miten onneton olet -
ja miten hoikka sinä olet.
Et tiedä puoliakaan. -Tiedän enemmän kuin luulet.
Ihmiset puhuvat. Henkilökunta. Minua -
surettivat -
ja kauhistuttivat ne asiat.
Mitä haluat minusta?
Tulla kuulluksi.
Minähän kuuntelen.
Haluan enemmän.
Haluan, että minua ymmärretään. Arvostetaan.
En kaipaa loputonta imartelua. Kuka kaipaisi?
Yritän parhaani mukaan miellyttää sinua ja elää standardiesi mukaan.
Et taida yhtään käsittää, miltä tämä tuntuu.
Minut sivuutetaan jatkuvasti… -Enkö muka käsitä?
Tiedän, miltä sivuuttaminen tuntuu.
Olen elänyt ikäni ilman kiitoksen sanaa ja arvostamista tai välittämistä.
Jos olen kylmä tai etäinen kanssasi, ehkä tunnen, ettet sinä ymmärrä minua.
Tuntuu, että näet minut vanhana miehenä.
Tai vielä pahempaa, kivipatsaana kirkon oven yllä.
Harmaana, kivestä veistettynä -
ja tunteettomana. En ole sitä.
Minäkin haluan kuulla joskus sanat "hyvää työtä",
"oletpa nokkela" tai vaikka vain "kiitos".
Minäkin tarvitsen rohkaisua ja kehuja.
Siksikö palaat aina hänen luokseen?
En sano hänen nimeään, etten sylje sitä ulos.
Miten Camilla tähän liittyy?
Sitä minäkin mietin. Miten hän liittyy mitenkään?
Hän kuitenkin liittyy kaikkeen, koska et voi jättää häntä rauhaan.
Hän on miehensä kanssa koko perheen läheisiä ystäviä.
Muistathan, että löysin ranneketjun, johon oli kaiverrettu lempinimenne?
Se oli harmitonta hupia. -Annoit sen kolme päivää ennen häitämme.
Häämatkallamme pidit hänen antamiaan kalvosinnappeja,
joissa kaksi C-kirjainta on kietoutuneena toisiinsa rivosti kuin rakastavaiset.
Samalla matkalla päiväkirjasi välistä putosi hänen kuvansa.
Samana vuonna löysin rakkauskirjeet. Sivuittain intohimoa, jota en saa sinulta.
Et osoita kiinnostusta minuun. Et tule Highgroveen, missä olen onnellisin.
En, koska hän on siellä. Ja hänen lisäkseen puutarhat, poolo, metsästys,
tylsät filosofit ja isänkorvikkeet, jotka kohtelevat minua alentuvasti,
mutta ilmeisesti rakastavat häntä. Siksi sovitte täydellisesti yhteen.
Sovinko minä kuvioon? -Sovit, koska olet vaimoni.
Ja -
koska -
rakastan sinua.
Rakastan todella.
Jukra.
Miten ratkaisemme tämän?
Kai meidän…
Kai meidän pitää oppia antamaan toiselle vähän säännöllisemmin.
Rohkaisua, siis.
Ja sitä toista juttua. -Sitäkin.
Olet minusta yhä upea.
Fiksuin ja komein mies joka huoneessa. -Ihanko totta?
Säälittävää, mutta kaipaan tuota joskus.
Sinäkin näytät upealta.
Kauneutesi ja loistosi ovat hämmästyttävä ihme.
Ihmisten kasvot valaistuvat, kun he näkevät sinut.
Olen maailman onnekkain mies. Olemme maailman onnekkain perhe.
Minun tekee mieli soittaa kuningattarelle: "Kuuletko tuon? Kuuntele.
Tuo on sata desibeliä enemmän kuin sinulle koskaan. Siitäs sait!"
Tämä on ehkä parisuhteemme tärkein keskustelu.
Niin on. -Ja ratkaisu on yksinkertainen.
Aina kun toinen tuntee, ettei saa haluamaansa,
hänen pitää antaa juuri se asia toiselle.
Jos olet oppinut tänään mitään… -Tarvitsemme molemmat samaa.
Rohkaisua,
tukea -
ja -
arvostusta.
Rakkautta.
Niin.
Malja.
Uudelle alulle. -Juuri sille.
Hyvää pääsiäistä.
Hienoa, urhea poika.
Mitä hän haluaa?
Anna hänelle suukko.
Mitä tässä on? -Mikä tuo on?
Kuninkaallisen kiertueen ensimmäinen etappi on ohi. Pohjoisterritoriosta…
Kuninkaallista paria vastaanotti 2 000 tervehtijää.
Kenraalikuvernöörin ja pääministerin tervehdys oli virallisempi.
Tervetuloa Perthiin. -Tänne oli mukava tulla. Kiitos.
Jo tunteja ennen koneen laskeutumista kymmenet tuhannet kerääntyivät paikalle.
Nyt vauhti alkoi kiristyä, ja samalla yleisön reaktio voimistui.
Yli 5 500 ihmistä jonotti kärsivällisesti saadakseen parhaan paikan…
Täällä kuninkaallisen parin vastaanotto kasvoi…
Heiluvat kädet ja liput täyttivät ilman, kun pari saapui Rolls-Roycellaan.
Yleisö halusi epätoivoisesti nähdä täydellisen parin.
Walesin prinssi ja prinsessa…
Jopa ulkomaan toimittajat, joille tämä on tuttua,
tuntuvat yllättyneiltä tervetuliaisten mittakaavasta ja innostuksesta.
Etsitään hyvä paikka.
Tervetuloa, kruununperillinen ja Australian tuleva kuningas,
Hänen Kuninkaallinen Korkeutensa Walesin prinssi.
Kiitos, sir James.
Tynnyrissä kasvaneille haluan esitellä mitä mahtavimman naisen ja äidin,
jota voin ylpeänä kutsua vaimokseni.
Lady Di!
Olet ihana, Diana!
Diana, olet aivan ihana!
Annetaan kunnon näytös. -Anna mennä.
Se oli ihmeellistä. Näitkö sen?
Kompuroit koko ajan.
Huomenta.
Kiitos.
ONNELLINEN PARI TANSSIN PYÖRTEISSÄ
Rouva Parker Bowles soitti.
Soitatteko takaisin?
En.
En soita.
Kiitos, Edward. Ei muuta.
Teillä oli hauskaa tanssiaisissa. -Niin oli. Olisin voinut tanssia läpi yön.
Onko se ollut kiertueen kohokohta? -Vaikea sanoa.
Sydneyn satama oli oikein hieno, ja Charles ratsasti Bondi Beachin aalloilla.
Kirkkain kohokohta on kuitenkin varmaan ollut -
kaikkien teidän australialaisten tapaaminen.
Tunnemme olomme tervetulleiksi. -Ehkä olette piristävää vaihtelua.
Odotamme kuninkaallisilta muuta. -En pidä itseäni kuninkaallisena.
Olen ennen kaikkea vaimo ja äiti.
Se on minulle tärkeintä.
Hän on erinomainen äiti.
Miten William jakselee? -Hän on aivan lumoutunut.
Pitääkö hän siis Australiasta? -Sanotaan näin.
Hänen lempipehmolelunsa oli ennen valas.
Tänne tultuamme koala on syrjäyttänyt sen täysin.
Yli 10 000 henkeä odotti nähdäkseen prinssin ja prinsessan.
Matkan varrella prinsessalle satoi kukkia ja lahjoja…
Pääministerin kanslia. Hän on todella kiireinen eikä ehdi kommentoida.
Herra Hawke ei vastaa tähän liittyviin kysymyksiin nyt.
TERVETULOA, LADY DI
Otan kuvan teistä. Se on kiinnostavampaa.
Kas niin. Hymyä.
Muikku!
Hän on upea. Olette onnenpekka. -Kiitos.
Mitä pidätte Brisbanesta? -Se on upea.
Tulkaa taas pian Brisbaneen. -Lennän kuin bumerangi.
Tehkää se.
Mekkosi on kaunis. -Samoin.
Vaihdetaanko? -Kunpa se kävisikin päinsä.
Onpa teillä suloiset univormut.
ELÄKÖÖN LADY DI
Pysykää kauempana.
Prinssi ja prinsessa saapuivat viimein, ja sekasorto oli valmis.
Tätä ongelmaa kukaan ei ennakoinut. He keräävät valtavia väkimääriä.
Jopa isompia kuin sinä silloin joskus 1700-luvulla, kun kävit.
Vuonna 1954.
Rohkenen epäillä.
Lisäksi joka paikassa ylistetään Dianan kauneutta.
Ja charmia. Ja ennen kaikkea häntä äitinä.
Hän oli kuulemma takertunut lapsiraukkaan kuin hukkuva oljenkorteen.
Ja siihen takertumiseen Australiassa vastataan.
Hänen luontaiseen äitiyteensä ja fyysisyyteensä.
Hänen välittämiseensä.
Miksi tuo on ongelma?
Tiedämme, miten Charles kaipaa vakuutteluja, kehuja ja ylistyksiä.
Australian ja Uuden-Seelannin kiertueen piti olla hänen debyyttinsä.
Hänen hetkensä tulevana kuninkaana.
Sanonpahan vain.
Tuli hyvin selväksi, kenet väki todella halusi nähdä.
Päivää. Kiitos.
Kiitos, kun tulitte.
Kiitos. Päivää kaikille.
Missä prinsessa Di on?
Hänellä on töitä. Joudutte tyytymään minuun.
Tulimme katsomaan lady Dita.
Menettekö te uimaan? -Enpä usko.
Keneltä ottaisitte elvyttävän suudelman? -Toivottavasti siihen ei jouduta.
Onko poikien joukossa vapaaehtoisia?
Teillä taitaa olla ihailijoita. -Voitteko tiivistää?
Ei hätää. -Katsoa tai koskea ei sitten saa.
Minä vai he?
Hyvä aloitus Hänen Korkeudeltaan.
Viisi yrittää katkaista.
Walesin prinssi Charles pelaa tässä Apollo-nimisellä lainaponilla.
Haluamme Din!
Vahva lyönti numerolta kaksi.
Prinssi Charles pyyhältää paikalle takaa.
Oletteko valmiita?
Haluamme Din! -Paikoillanne. Nyt.
Ja hän lyö.
Sattuiko?
Ovatko nuo minulle? Oikein ystävällistä. Kiitos.
Oletko oikea prinsessa? -Tökkää, niin näet.
Auttoiko?
Kuninkaallinen kiertue jatkaa voittokulkuaan Queenslandista Tasmaniaan.
Kiertue on ollut henkilökohtainen voitto prinssi Charlesille, mutta on myönnettävä,
että Walesin prinsessa on vallannut kansan sydämet.
Muut kuninkaalliset ovat tunkkaisia. Diana tuntuu oikealta ihmiseltä.
Hänestä on pakko pitää. -Pidätkö Charlesista yhtä paljon?
Diana rakastaa häntä. On hänessä jotain. -Mitä te pidätte prinsessasta?
Hän on mahtava. -Hän on kuin me.
Voisitko juoda teetä hänen kanssaan? -Ehdottomasti. Hän on maanläheinen.
Mukava tavata.
Iltaa. Hauska tavata. -Iltaa, pääministeri.
Mukava nähdä taas. Rouva Gray.
Kiitos.
Tasmaniaan on mukava tulla,
kun vastaanotto on näin innostunut ja sydäntä lämmittävä.
Kävin täällä viimeksi kaksi vuotta sitten vuonna 1981 vähän ennen häitämme.
Tuolloin minulle toivoteltiin kovasti onnea matkaan -
ja minua onniteltiin kauniista kihlatustani.
Olen oikea onnenpekka, kun nyt saan olla naimisissa hänen kanssaan.
Tuollaisia naiset ovat. Ikinä ei tiedä, mitä selän takana tapahtuu.
Tuo oli viimeinen pisara. Pelleilet, kun yritän tehdä työtäni.
Punastelin sinun kohteliaisuuksillesi.
Minulle naurettiin päin naamaa,
kun olen ensin koko viikon kuunnellut buuausta.
En ansaitse tällaista. Tämän piti olla minun kiertueeni.
Kansainyhteisön ja sen avainmaan suhdetta piti lujittaa näinä vaikeina aikoina.
Kiitos sinun… -Yleisö saapuu paikalle. He kiinnostuvat.
Ei. Kiitos sinun minulle nauretaan.
Kruununperijälle ja kruunulle buuataan.
Älä viitsi tehdä näin.
Ole kiltti.
Avaa ovi.
Jäljellä on vielä 10 päivää Uudessa-Seelannissa.
Tervetuloa. -Pääministeri.
Ottaen huomioon eri näkökantamme ja mielipiteemme siitä,
miten tätä kansakuntaa tulisi hallita,
en olisi uskonut tuntevani myötätuntoa teitä kohtaan.
Myönnettävä se on. Näytämme hänen rinnallaan typeryksiltä.
En ymmärrä.
Terra nullius.
Esi-isänne kuningas Yrjö III nimitti meitä sillä nimellä brittien saavuttua tänne.
"Ei-kenenkään-maa."
Kyllä me olimme silloin jonkun maa.
Nyt olemme oma maamme.
Kun saavuitte, mietin,
että visiitti voisi viimein innostaa Australian -
karistamaan kahleensa ja seisomaan omilla jaloillaan.
En halua loukata, mutta jos olisitte tullut yksin,
toiveeni olisi ehkä toteutunut.
Mutta mukana olikin hän.
Täydellinen vaimo ja prinsessa.
Koko paikka sekosi täysin.
Sitä on satujen voima.
Tuo supertähti saattoi juuri aiheuttaa -
tasavaltalaisuuden takapakin Australiassa hyväksi aikaa.
Lady Di! -Olet ihana!
Heippa, prinsessa Diana!
Highgroveen.
Kensingtonin palatsiin.
Walesin prinsessa soittaa. Haluaisin tavata kuningattaren.
PRINSESSA DIANA HURMASI
Tervetuloa takaisin. -Kiitos, anoppi.
Pyysit, että käytän sitä nimeä. -Aivan.
Istumaan.
Kiitos, Nigel.
Tulin luoksesi, koska en tiedä, kenen muun puoleen kääntyä.
Minulla on vaikeaa.
Vaikeaako? Juurihan olit valtava menestys.
En pidä menestymisenä sitä, että olemme mieheni kanssa täysin onnettomia.
Väitätkö, että teistä julkaistuista kuvista paistaa onneton suhde?
Kuvanottohetkinä kyse onkin ollut täydellisestä onnesta.
Suljettujen ovien takana tilanne on toinen.
Hän on katkera saamastani huomiosta.
Miksi?
En tiedä.
Toivoin, että tiedät. Hän on poikasi.
Yritätkö väittää, että olen kamala äiti? Tai että herttua on kamala isä?
En tietenkään. -En minäkään aina ymmärrä Charlesia.
Se ei ole salaisuus.
Mutta pahan puhuminen selän takana ei auta.
Voisiko sinussa mahdollisesti olla osa, joka nauttii menestyksestä liikaa?
Mikä on liikaa?
Hymy? Hetken onni?
Rajan ylittäminen on liikaa.
Emmeköhän tiedä, milloin on tullut kosiskeltua yleisöä.
Tiedämme sen.
Hyvä on.
Myönnetään.
Hurraus tuntuu joskus hyvältä.
Se voi lohduttaa.
Mutta tässä perheessä ei ole helppoa.
En ole saanut apua enkä tukea. Jouduin syvään päähän.
Uskon kansan aistivan, että olen kärsinyt, aliarvostettu, sivuutettu…
Oletus sympatiasta meitä kohtaan on väärä. -Ei. Oletus sen puuttumisesta on väärä.
Olet nähnyt, miten väkijoukot reagoivat minuun.
Siitä katkeroituminen… -Kukaan ei ole katkera.
Charles on.
Ja Anne. Onko mahdollista, että sinäkin olet?
Haluan vain olla samalla puolella. -Olet Walesin prinsessa.
Tietysti olet samalla puolella. -Osoita se.
Kaikki alkaa ja loppuu sinusta.
Olet joukkueen kapteeni.
Jos osoitat minulle rakkautta ja hyväksyntää, muut seuraavat.
Emme taida päästä tämän pidemmälle.
Jatketaan toiste. -Älä aja minua pois. Älä tee sitä.
Mitä? -Anoppi.
Sitä minä vain haluan.
Sitä kaikki sinulta haluavat.
Onko se liikaa pyydetty?
Halausko?
Niin.
Millainen halaus?
Luja ja vähän epätoivoinen.
Voin pahoin. -Aivan.
Mutta voisiko jutussa olla perää?
Olemme aika karskia joukkoa.
Emme kiitä, kehu tai osoita rakkautta.
Ehkä Diana on paras ehdokas…
Halaamaan kaikkia. -Luomaan yhteys moderniin maailmaan.
Eikö kruunu selviä ja säilytä merkityksensä, kun se muuttuu ajan kanssa?
Diana -
on lapsellinen tyttö,
joka ajan myötä luopuu ponnisteluistaan ja taistelustaan.
Sitten hän taipuu, kuten Philipkin taipui. Ja kaikki muut.
Kun hän taipuu, hän sopii joukkoon.
Mitä jos hän ei taivu?
Hän murtuu.
Tekstitys: Miia Mattila